Ir-Regolament tal-Kummissjoni (KEE) Nru 2930/81
tat-12 ta’ Ottubru 1981
li jadotta dispożizzjonijiet addizzjonali għall-applikazzjoni ta’ l-iskala Komunitarja għall-klassifika ta’ karkassi ta’ annimali adulti bovini
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 805/68 tas-27 ta’ Ġunju 1968 dwar l-organizzazzjoni komuni tas-suq fiċ-ċanga u l-vitella [1], kif l-aħħar emendat bl-Att ta’ l-Adeżjoni tal-Greċja,
Wara li kkunsidrat ir-Regolament tal-Kunsill (KEE) Nru 1208/81 tat-28 ta’ April 1981 li jiddetermina l-iskala Komunitarja għall-klassifika ta’ karkassi ta’ annimali adulti bovini [2], u b’mod partikolari l-ewwel paragrafu ta’ Artikolu 6 tiegħu,
Billi, sabiex tassigura l-klassifika uniformi tal-karkassi ta’ annimali adulti bovini fil-Komunità, huwa neċessarju li jsiru tifsiriet ta’ klassijiet ta’ konformità u klassijiet ta’ ħxuna, iktar preċiżi;
Billi l-miżuri previsti f’dan ir-Regolament huma skond il-Kumitat ta’ Ġestjoni għal Ċanga u Vitella,
ADOTTAT DAN IR-REGOLAMENT:
Artikolu 1
Id-dispożizzjonijiet addizzjonali msemmija fl-ewwel subaparagrafu ta’ Artikolu 6 tar-Regolament (KEE) Nru 1208/81 għandhom ikunu kif elenkati fl-Anness ma’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni uffiċjali tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-12 ta’ Ottubru 1981.